Διαπανεπιστημιακό Διατμηματικό Πρόγραμμα Μεταπτυχιακών Σπουδών

 **στην Ιατρική Φυσική – Ακτινοφυσική**

**Πρόσκληση - Προκήρυξη**

Η Ιατρική Σχολή και το Τμήμα Φυσικής του Εθνικού και Καποδιστριακού Πανεπιστημίου Αθηνών, τα Τμήματα Ιατρικής του Αριστοτελείου Πανεπιστημίου Θεσσαλονίκης, του Πανεπιστημίου Ιωαννίνων, του Δημοκρίτειου Πανεπιστημίου Θράκης και του Πανεπιστημίου Κρήτης, σε συνεργασία με την Ελληνική Επιτροπή Ατομικής Ενέργειας (Ε.Ε.Α.Ε) και το Ε.ΚΕ.Φ.Ε «Δημόκριτος», συνδιοργανώνουν και συλλειτουργούν Πρόγραμμα Μεταπτυχιακών Σπουδών (ΔΔΠΜΣ ΙΦ-Α) το οποίο οδηγεί στην απόκτηση Μεταπτυχιακού Διπλώματος Ειδίκευσης (ΜΔΕ) στην Ιατρική Φυσική – Ακτινοφυσική (εκκρεμεί το ΦΕΚ λειτουργίας του ΔΔΠΜΣ ΙΦ-Α). Τη διοίκηση του ΔΔΠΜΣ ΙΦ-Α ασκεί η Ιατρική Σχολή του Πανεπιστημίου Αθηνών.

Η διάρκεια του ΔΔΠΜΣ ΙΦ-Α για απόκτηση ΜΔΕ είναι τρία (3) εξάμηνα. Η διδασκαλία των μαθημάτων κατά τα δύο πρώτα εξάμηνα πραγματοποιείται στην Αθήνα (Ε.Κ. Πανεπιστήμιο Αθηνών, Ε.Ε.Α.Ε. και Ε.ΚΕ.Φ.Ε.«Δημόκριτος») ενώ η διπλωματική εργασία (τρίτο εξάμηνο) πραγματοποιείται στις έδρες των Ιατρικών Σχολών / Τμημάτων Ιατρικής των συνεργαζομένων ΑΕΙ.

Για την απόκτηση ΜΔΕ γίνονται δεκτοί, κατόπιν επιλογής, απόφοιτοι των τμημάτων Φυσικής των ΑΕΙ της ημεδαπής ή της Κυπριακής Δημοκρατίας ή αντιστοίχων Τμη­μάτων ομοταγών ιδρυμάτων της αλλοδαπής, των οποίων το δίπλωμα ή το πτυχίο έχει αναγνωρισθεί από το ΔΟΑΤΑΠ.

Γίνονται επίσης δεκτές, εφόσον πληρούνται οι απαραίτητες προϋποθέσεις για την επιτυχή παρακολούθηση των μαθημάτων και υποψηφιότητες κατόχων άλλων τίτλων σπουδών τριτοβάθμιας εκπαίδευσης σε αντικείμενο συναφές με τις επιστήμες υγείας και βιολογίας, καθώς και υποψηφιότητες αποφοίτων ΤΕΙ σύμφωνα με τις προϋποθέσεις του άρθρου 5 παραγρ. 12γ του Ν. 2916/01(ΦΕΚ114Α’). Τα επιπλέον κριτήρια επιλογής των υποψηφίων των εν λόγω κατηγοριών καθορίζονται από την Ειδική Διατμηματική Επιτροπή (ΕΔΕ) του προγράμματος, μετά από εισήγηση της Συντονιστικής Επιτροπής (ΣΕ).

Ο αριθμός των μεταπτυχιακών φοιτητών που θα επιλεγούν και θα εγγραφούν κατά το ακαδημαϊκό έτος 2014-2015 στο ΔΔΠΜΣ ΙΦ-Α για απόκτηση ΜΔΕ είναι έως και δεκαεπτά (17) με δυνατότητα αυξομείωσης ανάλογα με τις επιδόσεις των υποψηφίων. Οι υποψήφιοι θα εγγραφούν στην Ιατρική Σχολή του Ε.Κ. Πανεπιστημίου Αθηνών και θα πρέπει να επιλέξουν την έδρα της Ιατρικής Σχολής / Τμήματος των συνεργαζομένων ΑΕΙ για την εκπόνηση της διπλωματικής εργασίας σύμφωνα με την ακόλουθη κατανομή:

Ιατρική Σχολή Εθνικού Καποδιστριακού Πανεπιστημίου Αθηνών...........................έξι (6)

Τμήμα Ιατρικής Αριστοτελείου Πανεπιστημίου Θεσσαλονίκης..............................τρεις (3)

Τμήμα Ιατρικής Δημοκρίτειου Πανεπιστημίου Θράκης....................................δύο (2)

Τμήμα Ιατρικής Πανεπιστημίου Ιωαννίνων....................................................τρεις (3)

Τμήμα Ιατρικής Πανεπιστημίου Κρήτης.........................................................τρεις (3)

Σε περίπτωση που για κάποιο από τα ανωτέρω ΑΕΙ δεν καλυφθεί ο προβλεπόμενος αριθμός μεταπτυχιακών φοιτητών, μπορεί να αυξηθεί ο αντίστοιχος αριθμός άλλου ΑΕΙ με απόφαση της Συντονιστικής Επιτροπής του ΔΔΠΜΣ ΙΦ-Α. Η παρακολούθηση του Προγράμματος για λήψη ΜΔΕ, συνεπάγεται καταβολή διδάκτρων από κάθε φοιτητή / τρια για τα λειτουργικά έξοδα που ανέρχονται συνολικά σε 2000€. Τα δίδακτρα καταβάλλονται σε δύο δόσεις, η πρώτη (1500€) έως τις 19 Δεκεμβρίου 2014 και η δεύτερη (500€) έως τις 25 Σεπτεμβρίου 2015 (Οι φοιτητές / τριες πρέπει να προσκομίσουν στη Γραμματεία αντίγραφο της σχετικής απόδειξης κατάθεσης). Οι εγγεγραμμένοι στο Π.Μ.Σ. απολαμβάνουν όλων των ευεργετημάτων, τα οποία ορίζει η σχετική με τη φοιτητική ιδιότητα, νομοθεσία.

 Κριτήρια επιλογής για την εισαγωγή στο ΔΔΠΜΣ ΙΦ-Α αποτελούν ο βαθμός που θα προκύψει από την συνέντευξη, ο βαθμός του πτυχίου, η γνώση της αγγλικής γλώσσας, ο βαθμός σε προπτυχιακά μαθήματα συναφή με το αντικείμενο του ΔΔΠΜΣ ΙΦ-Α, το αντικείμενο της προπτυχιακής διπλωματικής εργασίας, οι δημοσιεύσεις / επιστημονικές ανακοινώσεις, τα στοιχεία σχετικά με την προσωπικότητα του/της υποψηφίου, η εντοπιότητα για την πραγματοποίηση της διπλωματικής εργασίας (τρίτο εξάμηνο), η προσωπική δήλωση, οι συστατικές επιστολές, κ.λ.π.

 Οι ενδιαφερόμενοι να παρακολουθήσουν το ΔΔΠΜΣ ΙΦ-Α, καλούνται να υποβάλλουν αιτήσεις από 2 Ιουνίου έως και 7 Ιουλίου κάθε Δευτέρα – Τετάρτη – Παρασκευή, ώρα 10.00 - 13.00 στη Γραμματεία του Εργαστηρίου Ιατρικής Φυσικής της Ιατρικής Σχολής Παν/μίου Αθηνών τα ακόλουθα δικαιολογητικά :

1. Έντυπη αίτηση, στην οποία να αναφέρεται σαφώς σε ποιο από τα συνεργαζόμενα στο ΔΔΠΜΣ ΙΦ-Α, ΑΕΙ επιθυμεί να εκπονήσει τη διπλωματική του εργασία ο/η υποψήφιος/α,
2. Αναλυτικό βιογραφικό σημείωμα που θα περιλαμβάνει στοιχεία από τις σπουδές, την ερευνητική ή επαγγελματική δραστηριότητα και τα ενδιαφέροντα του υποψηφίου,
3. Επικυρωμένο αντίγραφο πτυχίου. Επισημαίνεται ότι θα γίνονται αποδεκτές και αιτήσεις που θα συνοδεύονται από δήλωση του Ν. 1599/86 στην οποία θα δηλώνεται ότι αναμένεται η επιτυχής ολοκλήρωση των προπτυχιακών σπουδών και θα αναφέρονται αναλυτικά τα μαθήματα που εκκρεμούν για την εξεταστική περίοδο του Σεπτεμβρίου 2014. Σε αυτή την περίπτωση και εφόσον ο/η υποψήφιος/α γίνει δεκτός/ή στο ΔΔΠΜΣ ΙΦ-Α θα πρέπει να προσκομίσει τη βεβαίωση ολοκλήρωσης των σπουδών έως τις 10 Οκτωβρίου 2014 και το επικυρωμένο αντίγραφο πτυχίου έως τις 31 Δεκεμβρίου 2014,
4. Βεβαίωση ισοτιμίας και αντιστοιχίας του πτυχίου από το ΔΙΚΑΤΣΑ για τους υποψηφίους που προέρχονται από Πανεπιστήμια του εξωτερικού.
5. Πιστοποιητικό αναλυτικής βαθμολογίας προπτυχιακών σπουδών νομίμως επικυρωμένο,
6. Τεκμηρίωση γνώσης μιας ή περισσοτέρων ξένων γλωσσών (αν υπάρχει),
7. Δήλωση του Ν. 1599/86 ότι ο υποψήφιος δεν είναι εγγεγραμμένος σε άλλο ΠΜΣ,
8. Συστατικές επιστολές

Οι προσωπικές συνεντεύξεις των υποψηφίων θα πραγματοποιηθούν την Δευτέρα 14 Ιουλίου 2014 και ώρα 9.00 – 17.00. Εφόσον κριθεί απαραίτητο και ανάλογα με τον αριθμό των αιτήσεων, οι συνεντεύξεις μπορεί να διεξαχθούν και την επόμενη ημέρα, Τρίτη 15 Ιουλίου τις ίδιες ώρες. Οι υποψήφιοι θα ενημερωθούν για τον τόπο και την ώρα της προσωπικής συνέντευξης κατόπιν τηλεφωνικής επικοινωνίας με τη Γραμματεία του ΔΔΠΜΣ ΙΦ-Α.

Για περισσότερες πληροφορίες οι ενδιαφερόμενοι μπορούν να απευθύνονται καθημερινά από 10.00 π.μ. έως 13.00 μ.μ.:

* στη Γραμματεία του Εργ. Ιατρικής Φυσικής της Ιατρικής Σχολής Αθηνών, Μικράς Ασίας 75, Γουδί 115 27, τηλ. 210 7462370, medphys@med.uoa.gr
* στη Γραμματεία της Διεύθυνσης Εκπαίδευσης της Ελληνικής Επιτροπής Ατομικής Ενέργειας (κα Άννα Ντάλλες), Νεαπόλεως & Πατρ. Γρηγορίου, Αγία Παρασκευή, τηλ. 210 6506702, adalles@eeae.gr
* στο Εργαστήριο Ιατρικής Φυσικής του Αριστοτελείου Πανεπιστημίου Θεσσαλονίκης, τηλ. 2310 999253, tasosks@med.auth.gr
* στο Εργαστήριο Ιατρικής Φυσικής του Δημοκρίτειου Πανεπιστημίου Θράκης, τηλ. 25510 30547, iseimen@med.duth.gr
* στο Εργαστήριο Ιατρικής Φυσικής του Πανεπιστημίου Ιωαννίνων, τηλ. 26510 07597, 26510 07779 και 26510 99375, jkalef@cc.uoi.gr
* στο Εργαστήριο Ιατρικής Φυσικής του Πανεπιστημίου Κρήτης, τηλ. 2810 392569, john.damilakis@med.uoc.gr.

**Ο Πρόεδρος της ΕΔΕ ΔΔΔΔΠΜΣ ΙΦ-Α ΙΦ-Α**

**Καθηγητής Ευάγγελος Γεωργίου**